Diari Oficial de la Generalitat Valenciana


Sumari del DOGV 7880, del 23-09-2016 (2016/7144)

Notificació de la sentència dictada en el judici verbal número 411/2016.
------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7144


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 411/2016. [2016/7144]  
Procediment: judici verbal 000411/2016.  
Demandant: José Valdivieso Mellado.  
Procurador: Vicente José Castaño López.  
Demandat: Antonio Coronado Gabaldón i Teresa Moya Ibarra.  
Jesús Lorenzo Álvarez, lletrat de l'Administració de Justícia del Jutjat de Primera Instància número 5 d'Elx i partit, faig constar que en virtut del que s'ha disposat mitjançant la resolució d'avui dictada en el procediment a què es fa referència i atés que es desconeix el domicili o parador actuals dels demandats, Antonio Coronado Gabaldón i Teresa Moya Ibarra, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, a fi de portar a terme la diligència de notificació de la sentència; tot seguit s'insereix un testimoniatge de la resolució objecte de notificació.  
«Sentència número 166/2016  
Elx, 20 de maig de 2016  
Marta Rodríguez Arellano, jutgessa substituta en funcions de reforç del Jutjat de Primera Instància número 5 d'Elx i partit, he vist aquestes actuacions de judici verbal número 411/2016, per a reclamar una quantitat, promogudes per José Valdivieso Mellado, representat pel procurador el senyor Castaño López i assistida pel lletrat Juan Ramón Clement Molina, contra Antonio Coronado Gabaldón i Teresa Moya Ibarra, declarats en situació processal de rebel·lia, i he dictat, en nom del rei, aquesta sentència d'acord amb els següents:  
[...]  
Dispositiva  
Estime de forma íntegra la demanda interposada per Juan José Valdivieso Mellado contra Antonio Coronado Gabaldón i Teresa Moya Ibarra, i condemne els demandats:  
1. A efectuar a càrrec seu, dins del termini d'un mes comptador des de la notificació d'aquesta resolució, les reparacions necessàries en la instal·lació de desaiguament de l'habitatge de la seua propietat, siti al número 7-D, número 80, del carrer del Capità Antonio Mena, d'Elx, a fi de corregir-ne les fuites d'aigua.  
2. Una vegada feta i finalitzada la reparació de la fuita d'aigua, s'han de reparar, dins del termini d'un mes, i a càrrec seu, tots els danys causats per les fuites d'aigua a l'habitatge de la part actora recollits a l'informe pericial (doc. 5 de la demanda) i els que hi siguen acreditats amb posterioritat.  
3. Si no es realitzen voluntàriament pels demandats dins del termini que s'ha establit les reparacions descrites anteriorment, seran executades, a càrrec dels demandats, dins del tràmit d'execució de sentència.  
Impose les costes a la part demandada.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació per a davant l'Audiència Provincial d'Alacant (Secció Novena) dins del termini de 20 dies comptadors des que es notifique.  
Per a la formalització del recurs caldrà ingressar la quantitat de 50 euros en el compte de dipòsits i consignacions d'aquest jutjat, cosa que haurà d'acreditar la part, i se li fa saber que no s'admetrà cap recurs el dipòsit del qual no estiga constituït. En cap cas serà admesa una consignació per un import diferent de l'indicat.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, de la qual porteu un testimoniatge a les actuacions, i incorporeu-ne l'original al llibre de sentències que, jutjant definitivament en primera instància, pronuncie, mane i firme.»  
  
I perquè valga de notificació de la sentència de forma deguda respecte dels demandats, Antonio Coronado Gabaldón i Teresa Moya Ibarra, expedisc aquest edicte.  
  
Elx, 27 de maig de 2016.- El lletrat de l'Administració de Justícia: Jesús Lorenzo Álvarez.